
Parlamentul  României

Camera  Deputaţilor

Comisia pentru industrii si servicii










    Bucureşti, 12.12.2003









                Nr.23/121/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul înlocuitor asupra proiectului de Lege pentru modificarea şi completarea Legii nr.184/2001 privind organizarea şi exercitarea profesiei de arhitect, primit cu adresa nr.328 din 22 mai 2003.



Prezentul raport înlocuieşte raportul trimis cu adresa nr.23/121/2003 din 7 octombrie 2003.



Prin obiectul de reglementare şi conţinutul său, proiectul de lege face parte din categoria legilor organice.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                Bucureşti, 12.12.2003









                                                                            Nr.23/121/2003

Prezentul raport înlocuieşte raportul trimis 

cu nr.23/121/2003 din 7 octombrie 2003

RAPORT

asupra proiectului de Lege pentru modificarea şi completarea Legii nr.184/2001

 privind organizarea şi exercitarea profesiei de arhitect



1. În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.328 din 22 mai 2003, pentru avizare şi dezbatere în fond, cu proiectul de Lege pentru modificarea şi completarea Legii nr.184/2001 privind organizarea şi exercitarea profesiei de arhitect.



Proiectul de lege a fost întocmit în vederea alinierii legislaţiei naţionale la legislaţia ţărilor membre din Uniunea Europeană. Implementarea în legislaţia naţională a prevederilor Directivei CEE  nr.85/384/10.06.1985 asupra recunoaşterii diplomelor, certificatelor şi a altor dovezi oficiale ale calificărilor în arhitectură, va face posibilă recunoaşterea diplomelor şi atestatelor naţionale de către statele membre ale Uniunii Europene.



Proiectul de lege a fost avizat favorabil de Consiliul Legislativ cu nr.447 din 24 martie 2003.



Proiectul de lege a fost adoptat de Senat în şedinţa din 19 mai 2003.



Comisia pentru muncă şi protecţie socială, cu nr.27/246/30.05.2003 şi Comisia juridică, de disciplină şi imunităţi, cu nr.328/27.05.2003, au avizat favorabil proiectul de lege în forma adoptată de Senat.



Proiectul de lege a fost dezbătut în şedinţa comisiei din data de 1 octombrie 2003 întocmindu-se raportul nr.23/121/2003 care a fost înaintat Biroului Permanent la data de 7 octombrie 2003.



La solicitarea Guvernului, plenul Camerei Deputaţilor a aprobat în şedinţa din 3 noiembrie 2003 ca raportul iniţial să fie înapoiat comisiei pentru o nouă examinare.



2. Prin obiectul de reglementare şi conţinutul său, proiectul de lege face parte din categoria legilor organice.



3. Reexaminarea raportului iniţial şi a proiectului de lege au fost dezbătute în mai multe şedinţe ale comisiei.



Dezbaterea finală a proiectului de lege a avut loc în şedinţa comisiei din data de 10 decembrie 2003.



La lucrările comisiei au participat specialişti din cadrul Ministerului Transporturilor, Construcţiilor şi Turismului, Ministerului Integrării Europene şi Ordinului Arhitecţilor din România.



4. La lucrările comisiei au fost prezenţi 17 deputaţi din totalul de 25 de deputaţi membri ai comisiei.



5. În urma dezbaterii, Comisia pentru industrii şi servicii propune admiterea cu modificări a proiectului de lege.

A M E N D A M E N T E    A D M I S E



În urma dezbaterii, Comisia pentru industrii şi servicii propune aprobarea proiectului de lege cu următoarele amendamente:

	Nr.

crt.
	Text adoptat de Senat


	Amendamente admise


	Motivaţia

	0
	1
	2
	3

	1.
	LEGE

pentru modificarea şi completarea Legii nr.184/2001 privind organizarea şi exercitarea profesiei de arhitect


	Nemodificat
	

	2.
	Art.I. - Legea nr.184/2001 privind organizarea şi exercitarea profesiei de arhitect, publicată în Monitorul Oficial al României, Partea I, nr.195 din 18 aprilie 2001, cu modificările ulterioare, se modifică şi se completează după cum urmează:


	Nemodificat
	


	0
	1
	2
	3

	3. 
	Art. 1. - Prezenta lege reglementează modul de exercitare a profesiei de arhitect şi constituirea Ordinului Arhitecţilor din România, ca formă de organizare independentă şi autonomă, apolitică, de interes public. 

(Text Legea nr.184/2001)


	1. Articolul 1 va avea următorul cuprins:

Art. 1. - Prezenta lege reglementează modul de exercitare a profesiei de arhitect şi constituirea Ordinului Arhitecţilor din România, ca formă de organizare independentă nonprofit, autonomă, apolitică şi de interes public.


	Ordinul arhitecţilor este o asociaţie nonprofit.

	4. 
	1. Alineatul (2) al articolului 3 va avea următorul cuprins:

"(2) Proiectele de arhitectură pentru materializarea cărora legea impune obţinerea autorizaţiei de construire vor fi elaborate de un arhitect cu drept de semnătură."


	2. Alineatul (2) al articolului 3 se abrogă.

	Modificat şi preluat la art.8.

	5. 
	2. Articolul 4 va avea următorul cuprins:

"Art.4. - (1) Poartă titlul de arhitect absolventul cu diplomă sau alt document asimilat al instituţiilor de învăţământ superior de arhitectură recunoscute de statul român, cu durata studiilor de minimum 5 ani. Prin derogare, pentru dobândirea dreptului de semnătură, se recunoaşte titlul de arhitect dobândit într-un stat membru al Uniunii Europene sau al spaţiului economic european prin absolvirea unui institut de învăţământ superior de arhitectură, recunoscut de statul respectiv.

(2) Cetăţenii statelor membre ale Uniunii Europene sau ale spaţiului economic european au dreptul la utilizarea titlului lor legal academic şi, unde este cazul, la abrevierea folosită în statul de provenienţă, în limba acelui stat.

(3) Cetăţenii unui stat membru al Uniunii Europene sau al spaţiului economic european, autorizaţi să poarte titlul de arhitect în baza unei legi a statului membru respectiv, care abilitează autorităţile competente să confere acest titlu personalităţilor care s-au distins în mod deosebit prin realizări în domeniul arhitecturii, vor putea utiliza acest titlu în România.


	3. Articolul 4 va avea următorul cuprins:

Art.4. - Poartă titlul de arhitect absolventul cu diplomă de licenţă sau alt document similar eliberat de instituţiile de învăţământ superior de arhitectură recunoscute de statul român. 

____

____
	Simplificare pentru claritate. Eliminarea distincţiei dintre cetăţenii români şi cei ai Uniunii Europene.

Modificat şi preluat la art.41.

Modificat şi preluat la art.41.

	6. 
	
	4. După articolul 4 se introduc articolele 41 şi 42 cu următorul cuprins:
Art.41 - (1) Poartă titlul de arhitect şi cetăţenii statelor membre ale Uniunii Europene, cetăţenii statelor membre ale Spaţiului Economic European şi cetăţenii elveţieni absolvenţi cu diplomă de licenţă sau alt document similar eliberat de o instituţie de învăţământ superior de arhitectură recunoscute în unul din statele de mai sus.

(2) Poartă titlul de arhitect şi absolventul cu diplomă de licenţă sau alt document similar obţinut în cadrul unor programe sociale sau ca urmare a absolvirii unor cursuri superioare fără frecvenţă în domeniul arhitecturii, de către persoane care au dobândit nivelul minim necesar de cunoştinţe, deşi nu au fost respectate condiţiile referitoare la durata minimă a studiilor. Aceste persoane trebuie să aibă o experienţă profesională de minimum 7 ani sub îndrumarea unui arhitect cu drept de semnătură sau a unei firme de arhitectură şi să promoveze un examen standard de absolvire de nivel universitar, echivalent cu examenul final pentru obţinerea diplomei de licenţă sau altui document similar conform prevederilor alin.(1).

(3) Cetăţenii statelor membre ale Uniunii Europene, cetăţenii statelor membre ale Spaţiului Economic European şi cetăţenii elveţieni au dreptul la utilizarea titlului lor legal academic şi, unde este cazul, la abrevierea folosită în statul de provenienţă, în limba acelui stat.

(4) Cetăţenii unui stat membru al Uniunii Europene, cetăţenii statelor membre ale Spaţiului Economic European şi cetăţenii elveţieni autorizaţi să poarte titlul de arhitect ca urmare a unui act normativ special al statului respectiv care abilitează autorităţile competente să confere acest titlu personalităţilor care s-au distins în mod deosebit prin realizări în domeniul arhitecturii, vor putea utiliza acest titlu în România.

Art.42 - Prin hotărâre a guvernului se stabilesc condiţiile în care acordarea titlului de arhitect pentru cetăţenii statelor membre ale Uniunii Europene, cetăţenii statelor membre ale Spaţiului Economic European şi cetăţenii elveţieni nu se realizează automat, precum şi procedura necesară în aceste cazuri.


	Lărgirea ariei de recunoaştere a titlului academic conform exigenţelor Comisiei Europene, cu clarificarea domeniului de aplicare.

Este necesară preluarea unor exigenţe ale Comunităţii Europene neclarificate în conţinutul legii.



	7. 
	3. Alineatul (1) al articolului 5 va avea următorul cuprins:

"Art.5. - (1) Activitatea arhitectului în domeniile arhitecturii, urbanismului şi amenajării teritoriului constă în:

a) proiectarea, consilierea, asistenţa tehnică şi supravegherea lucrărilor de construcţii, restaurări de monumente, peisagistică, design, amenajări şi decoraţiuni interioare, scenografie şi alte asemenea activităţi;

b) studiul, cercetarea, planificarea, consilierea şi reglementarea specifică în domeniile arhitecturii, urbanismului, amenajării teritoriului, construcţiilor, utilizării materialelor de construcţie şi tehnologiilor specifice;

c) verificarea, avizarea, aprobarea, controlul şi expertiza tehnică a proiectelor de arhitectură."


	Nemodificat


	

	8. 
	4. Articolul 6 va avea următorul cuprins:

"Art.6. - Exercitarea profesiei de arhitect se face atât în sectorul privat, cât şi în sectorul public, conform prevederilor legale."


	Nemodificat
	

	9. 
	5. Alineatul (1) al articolului 7 va avea următorul cuprins:

"Art.7. - (1) Dreptul de semnătură implică asumarea de către persoana care îl exercită a întregii responsabilităţi profesionale faţă de client şi autorităţile publice cu privire la calitatea soluţiilor propuse, cu respectarea legislaţiei în domeniu."


	Nemodificat
	

	10. 
	6. La articolul 7, după alineatul (2) se introduce un alineat nou, alin.(3), cu următorul cuprins:

"(3) Exercitarea dreptului de semnătură este incompatibilă cu orice activitate de natură a aduce atingere independenţei profesionale a arhitectului."


	5. Alineatul (3) al articolului 7 va avea următorul cuprins:
"(3) Exercitarea dreptului de semnătură implică independenţă în luarea deciziilor cu caracter profesional."
	Asumarea responsabilităţii care derivă din exercitarea dreptului de semnătură.

	11. 
	7. Articolul 8 va avea următorul cuprins:

"Art.8. - (1) Arhitectul dobândeşte drept de semnătură dacă a fost atestat de către Ordinul Arhitecţilor din România, cu îndeplinirea condiţiilor de onorabilitate, de stagiu profesional şi de cunoaştere a legislaţiei în domeniu. Dobândirea dreptului de semnătură atrage înscrierea în Tabloul Naţional al Arhitecţilor.

(2) Pentru obţinerea dreptului de semnătură, arhitectul trebuie să promoveze un examen privind legislaţia specifică domeniului, care va fi organizat de Ordinul Arhitecţilor din România.

____

____

(3) Înscrierea arhitecţilor la examen se face pe baza unei cereri, însoţite de: copia legalizată a diplomei de studii sau a altui document asimilat, cazierul judiciar şi dovada efectuării stagiului profesional, împreună cu un portofoliu cuprinzând lucrările la care a colaborat în perioada de stagiu.

____

(4) Arhitectul cetăţean al unui stat membru al Uniunii Europene sau al unei ţări din spaţiul economic european care solicită stabilirea în România şi îndeplineşte condiţiile prevăzute de prezenta lege privitoare la deţinerea titlului de arhitect va dobândi drept de semnătură în aceleaşi condiţii cu cetăţenii români.

(5) Arhitectul cetăţean al unui stat membru al Uniunii Europene sau al unei ţări din spaţiul economic european, care are dreptul de a exercita profesiunea în statul membru de provenienţă şi nu solicită stabilirea în România, ci doar dreptul de a presta servicii în domeniul arhitecturii, va dobândi drept de semnătură prin înregistrarea autonomă şi temporară la Ordinul Arhitecţilor din România, pe perioada prestării de servicii. Documentele necesare înregistrării sunt:

a) declaraţie notarială cu privire la serviciile ce urmează a fi prestate, dacă acestea implică execuţia unor proiecte pe teritoriul României;

b) certificat emis de autoritatea competentă din statul membru de provenienţă, care să ateste dreptul solicitantului de a exercita profesia de arhitect pe teritoriul acestuia.

(6) Ordinul Arhitecţilor din România va accepta ca dovadă de onorabilitate un certificat emis cetăţeanului unui stat membru al Uniunii Europene sau al spaţiului economic european de autoritatea competentă din statul membru de provenienţă a acestuia, atestând faptul că cerinţele privind comportamentul corect şi buna reputaţie sunt îndeplinite.

(7) Condiţiile în care arhitecţii cetăţeni ai statelor nemembre ale Uniunii Europene sau ai spaţiului economic european pot dobândi drept de semnătură în România şi pot solicita înscrierea în Tabloul Naţional al Arhitecţilor vor fi stabilite prin convenţii de reciprocitate, încheiate de statul român sau de Ordinul Arhitecţilor din România şi organizaţia similară din ţara de origine a solicitantului, cu respectarea legislaţiei în domeniu din România.

(8) Ordinul Arhitecţilor din România va pune la dispoziţia persoanelor interesate informaţii privind legislaţia naţională specifică şi codul deontologic al profesiei de arhitect."
	6. Articolul 8 va avea următorul cuprins:

Art.8. - (1) Proiectele de arhitectură pentru materializarea cărora legea impune obţinerea autorizaţiei de construire vor fi elaborate de un arhitect cu drept de semnătură sau de un conductor arhitect cu drept de semnătură.

(2) Arhitectul şi conductorul arhitect dobândesc drept de semnătură, acordat de către ordinul Arhitecţilor din România, dacă îndeplinesc condiţiile de onorabilitate şi de stagiu profesional. Dobândirea dreptului de semnătură atrage obligatoriu înscrierea acestora în Tabloul Naţional al Arhitecţilor.

(3) Condiţia de onorabilitate prevăzută la alin.(2) se consideră a fi îndeplinită:

a) dacă arhitectului solicitant al dreptului de semnătură nu i-a fost interzisă definitiv sau temporar exercitarea profesiei prin hotărâre judecătorească definitivă, ca pedeapsă complementară pentru săvârşirea unei infracţiuni în legătură cu exercitarea profesiei;
b) dacă arhitectul solicitant al dreptului de semnătură nu a săvârşit abateri disciplinare care au fost sancţionate de Ordinul Arhitecţilor din România cu retragerea definitivă a dreptului de semnătură, potrivit prezentei legi.

(4) Dreptul de semnătură al conductorilor arhitecţi se exercită pe teritoriul României, şi este limitat la categoriile de lucrări pentru care legea recunoaşte acest drept.

(5) Dobândirea dreptului de semnătură se face în baza unei cereri adresate Ordinului Arhitecţilor din România, însoţite de copia diplomei la care se face referire la art.4, respectiv art.41, cazierul judiciar şi dovada efectuării stagiului profesional, împreună cu portofoliu cuprinzând lucrările la care solicitantul a colaborat în perioada de stagiu.

(6) Procedura de acordare a dreptului de semnătură trebuie finalizată în termen de maximum trei luni de la data prezentării documentaţiei complete de către solicitant.

____

____

____

____

____


	Extinderea competenţelor de proiectare şi la conductorii arhitecţi.

Eliminarea examenului de legislaţie, conform Directivei europene.

Clarificarea domeniului de aplicare.

Clarificarea domeniului de aplicare.

Clarificarea condiţiilor pentru dobândirea dreptului de semnătură.

Conform Directivei europene.

Modificat şi preluat la art.81.

Modificat şi preluat la art.81.

Modificat şi preluat la art.81.

Modificat şi preluat la art.81.

Modificat şi preluat la art.81.



	12. 
	____

____

____

____

____

____
	7. După articolul 8 se introduc articolele 81 şi 82 cu următorul cuprins:
"Art.81 - (1) Cetăţenii unui stat membru al Uniunii Europene, cetăţenii statelor membre ale Spaţiului Economic European şi cetăţenii elveţieni care solicită stabilirea în România şi îndeplinesc condiţiile prevăzute la art.41 sau art.42 referitoare la deţinerea titlului de arhitect vor dobândi drept de semnătură în aceleaşi condiţii cu cetăţenii români, cu respectarea prevederilor art.8 al prezentei legi.

(2) Arhitecţii cetăţeni ai unui stat membru al Uniunii Europene, cei ai statelor membre ale Spaţiului Economic European şi cetăţenii elveţieni care au dreptul de a exercita profesia de arhitect într-unul din aceste state şi nu solicită stabilirea în România, ci doar dreptul de a presta temporar servicii în domeniul arhitecturii pe teritoriul României, vor dobândi drept de semnătură prin înregistrarea automată şi temporară la Ordinul Arhitecţilor din România, cu aceleaşi drepturi şi obligaţii pe perioada prestării de servicii. Documentele necesare înregistrării în acest caz sunt:
a) declaraţie cu privire la serviciile ce urmează a fi prestate, dacă acestea implică execuţia unor proiecte pe teritoriul României;
b) certificat emis de autoritatea competentă din statul de provenienţă care să ateste dreptul solicitantului de a exercita profesia de arhitect pe teritoriul acestuia; acest certificat trebuie să fie prezentat la cel mult 12 luni de la data eliberării sale de către autoritatea competentă din statul de provenienţă;

c) certificat emis de autoritatea competentă din statul de provenienţă care să ateste faptul că solicitantul deţine acele diplome sau alte documente doveditoare ale calificării profesionale care îndeplinesc criteriile legislaţiei europene în domeniu.

(3) Ordinul Arhitecţilor din România va accepta ca dovadă de onorabilitate un document emis cetăţeanului unui stat membru al Uniunii Europene, al Spaţiului Economic European sau al Elveţiei de către autoritatea competentă din statul de provenienţă a acestuia; acest document trebuie să fie prezentat la cel mult 3 luni de la data eliberării sale de către autoritatea competentă din statul de provenienţă.

(4) Pentru dobândirea dreptului de semnătură, cetăţenii statelor membre ale Uniunii Europene, cetăţenii statelor membre ale Spaţiului Economic European sau cetăţenii elveţieni vor prezenta un certificat emis de autoritatea competentă din statul de provenienţă care atestă efectuarea unei perioade corespunzătoare de stagiu sau experienţă profesională adecvată cu o durată echivalentă stagiului în statul respectiv şi care conferă acestora aceleaşi drepturi ca şi cetăţenilor români care au efectuat  stagiul.

(5) Ordinul Arhitecţilor din România va pune la dispoziţia persoanelor interesate informaţii privind legislaţia naţională specifică şi codul deontologic al profesiei de arhitect.

Art.82 - Condiţiile în care arhitecţii cetăţeni ai altor state în afara celor la care se face referire la art.41 pot dobândi drept de semnătură în România şi pot cere înscrierea în Tabloul Naţional al Arhitecţilor vor fi stabilite, în condiţii de reciprocitate,  prin convenţii încheiate de statul român cu statele respective.


	Simplificare pentru claritate.

Completare pentru clarificarea procedurii.

Completare pentru categoria cetăţenilor elveţieni şi introducerea sintagmei "experienţei profesionale adecvate" ca alternativă la stagiu.

Preluat de la art. 8.

Preluat de la art.8 şi modificat conform prevederilor Directivei CEE nr.85/384.

	13. 
	8. Articolul 9 va avea următorul cuprins:

"Art.9. - (1) În vederea dobândirii dreptului de semnătură arhitectul absolvent, potrivit prevederilor art.4, îşi poate desfăşura activitatea profesională ca stagiar pe o perioadă de 2 ani, în condiţiile legii, sub îndrumarea unui arhitect cu drept de semnătură.

(2) La împlinirea perioadei de stagiu prevăzute la alin.(1), arhitecţii stagiari pot primi drept de semnătură în urma promovării examenului de atestare.

(3) Pentru absolvenţii de arhitectură cu diplomă de master sau doctor în domeniu, durata stagiului se reduce la un an.

(4) Pentru dobândirea dreptului de semnătură, cetăţenii statelor membre ale Uniunii Europene sau ale spaţiului economic european vor prezenta un certificat emis de autoritatea competentă din statul membru de provenienţă, care atestă efectuarea unei perioade corespunzătoare de stagiu în statul respectiv şi care conferă acestora aceleaşi drepturi ca şi cetăţenilor români care au efectuat stagiul."


	8. Articolul 9 va avea următorul cuprins:

Nemodificat

 (2) După împlinirea perioadei de stagiu prevăzute la alin.(1), arhitecţii stagiari pot primi drept de semnătură în condiţiile art.8 sau ale art.81, după caz.

Nemodificat

____
	Eliminarea examenului de atestare.

Modificat şi preluat la art.81.

	14. 
	9. Articolul 10 va avea următorul cuprins:

"Art.10. - Arhitecţii stagiari pot semna în perioada stagiaturii studii, planuri şi proiecte proprii, care nu presupun eliberarea unei autorizaţii de construire."


	Nemodificat
	

	15. 
	10. Alineatele (1) şi (2) ale articolului 13 vor avea următorul cuprins:

"Art.13. - (1) Dreptul de semnătură se poate exercita în cadrul birourilor individuale, birourilor asociate, societăţilor civile profesionale sau societăţilor comerciale de proiectare.

(2) Indiferent de formele de exercitare a profesiei precizate la alin.(1), arhitecţii cu drept de semnătură pot dobândi calitatea de proiectant general."

11. Alineatul (4) al articolului 13 se abrogă.


	9. Alineatele (1), (2) şi (4) ale articolului 13 vor avea următorul cuprins:

Art.13. - (1) Dreptul de semnătură se poate exercita în cadrul birourilor individuale, birourilor asociate,  societăţilor comerciale de proiectare sau altor forme de asociere constituite conform legii.

Nemodificat

(4) Persoanele juridice prevăzute la alin. (1), care nu au în cadrul personalului un arhitect cu drept de semnătură şi care desfăşoară activităţi de proiectare, au obligaţia ca, pentru întocmirea documentaţiilor de urbanism şi a proiectelor de arhitectură supuse aprobării sau autorizării, să folosească pe baze contractuale serviciile unui arhitect cu drept de semnătură.


	Pentru claritatea textului.



	16. 
	12. Alineatele (1) şi (3) ale articolului 14 vor avea următorul cuprins:

"Art.14. - (1) Formele şi modalităţile de exercitare a profesiei se declară la Ordinul Arhitecţilor din România şi sunt înregistrate obligatoriu în Tabloul Naţional al Arhitecţilor.
(3) Raporturile contractuale se stabilesc între biroul individual şi client."
	10. Alineatele (1) şi (3) ale articolului 14 vor avea următorul cuprins:

Art.14. - (1) Modalitatea de exercitare a profesiei se declară de către arhitect şi se înregistrează la Ordinul Arhitecţilor din România.

(3) Raporturile contractuale se stabilesc între biroul individual şi client sau, în cazul birourilor asociate, aceste raporturi se stabilesc între unul din birourile individuale implicate şi client.

	Pentru claritate.

Clarificare pentru cazul birourilor asociate.

	17. 
	Art. 15. - (1) Societăţile civile profesionale se constituie, în condiţiile legii, de către 2 sau mai mulţi arhitecţi cu drept de semnătură, prin contract de societate declarat la Ordinul Arhitecţilor din România. 

(2) Raporturile contractuale se nasc între client şi societatea civilă profesională, indiferent care dintre arhitecţii asociaţi sau salariaţi îndeplineşte serviciul profesional. 

(3) În cadrul societăţilor civile profesionale patrimoniul este comun şi aparţine asociaţilor în cotele-părţi stabilite prin contractul de societate. 

(Text Legea nr.184/2001)


	11. Articolul 15 se abrogă.
	Eliminarea unor prevederi redundante.

	18. 
	c) să beneficieze, pentru serviciile prestate în relaţiile contractuale ce se stabilesc cu clientul, de un onorariu negociat în mod liber cu acesta, onorariu al cărui nivel minim se stabileşte de Ordinul Arhitecţilor din România, cu avizul Ministerului Lucrărilor Publice, Transporturilor şi Locuinţei şi al Ministerului Culturii şi Cultelor, practicarea unor onorarii sub nivelul minim stabilit fiind interzisă; 

(Text Legea nr.184/2001)


	12. La articolul 16, litera c) va avea următorul cuprins:

c) să beneficieze, pentru serviciile prestate în relaţiile contractuale ce se stabilesc cu clientul, de un onorariu negociat în mod liber cu acesta. Ordinul Arhitecţilor din România, cu avizul Ministerului Transporturilor, Construcţiilor şi Turismului şi al Ministerului Culturii şi Cultelor stabileşte lista onorariilor de referinţă, care vor fi puse la dispoziţia oricărui client; 


	Practicarea onorariilor este o problemă liberă, ca la orice profesie liberală.

	19. 
	13. Literele b) şi f) ale articolului 17 vor avea următorul cuprins:

"b) să respecte codul deontologic al profesiei de arhitect şi Regulamentul Ordinului Arhitecţilor din România;

f) să servească interesele clientului în acord cu interesul public şi cu exigenţele profesionale."


	Nemodificat


	

	20. 
	b) după 6 luni de neplată fără justificare a cotizaţiilor anuale către Ordinul Arhitecţilor din România, până la achitarea lor integrală; 

(Text Legea nr.184/2001)


	13. La articolul 18, litera b) va avea următorul cuprins:

b) după 6 luni, în caz de neplată fără justificare a cotizaţiilor anuale către Ordinul Arhitecţilor din România, până la achitarea lor integrală; 


	

	21. 
	(2) Încetarea dreptului de semnătură atrage radierea din Tabloul Naţional al Arhitecţilor. 

(Text Legea nr.184/2001)


	14. Alineatul (2) al articolului 19 va avea următorul cuprins:
(2) Încetarea dreptului de semnătură atrage pierderea calităţii de membru al Ordinului Arhitecţilor din România şi radierea din Tabloul Naţional al Arhitecţilor. 


	Pentru clarificare.

	22. 
	SECŢIUNEA 1

Forurile de conducere şi comisiile Ordinului Arhitecţilor din România

(Text Legea nr.184/2001)


	15. Titlul Secţiunii 1 a Capitolului III va avea următorul cuprins:

SECŢIUNEA 1

Atribuţiile şi organizarea Ordinului Arhitecţilor din România


	Titlul trebuie să reprezinte conţinutul.

	23. 
	Art. 20. - (1) Ordinul Arhitecţilor din România, denumit în continuare şi Ordinul, se înfiinţează în condiţiile legii ca organizaţie profesională, cu personalitate juridică de drept privat, apolitică, de interes public, cu patrimoniu şi buget proprii, autonomă şi independentă. Ordinul are rolul de a reprezenta şi ocroti, la nivel naţional şi internaţional, interesele profesiei de arhitect. 

(Text Legea nr.184/2001)

14. Alineatele (3) şi (5) ale articolului 20 vor avea următorul cuprins:

"(3) Din Ordinul Arhitecţilor din România fac parte arhitecţii cu drept de semnătură, stagiarii şi orice deţinător al titlului de arhitect, la cererea acestora.

(5) Ordinul Arhitecţilor din România are obligaţia de a publica anual, în Monitorul Oficial al României, Partea I, Tabloul Naţional al Arhitecţilor, Regulamentul Ordinului Arhitecţilor din România, Codul deontologic al profesiei de arhitect şi onorariile minime de proiectare."


	16. La articolul 20, alineatele (1), (3) şi (5) vor avea următorul cuprins:
Art. 20. - (1) Ordinul Arhitecţilor din România, denumit în continuare şi Ordinul, se înfiinţează în condiţiile legii ca organizaţie profesională, nonprofit cu personalitate juridică de drept privat, apolitică, de interes public, cu patrimoniu şi buget proprii, autonomă şi independentă. Ordinul are rolul de a reprezenta şi ocroti, la nivel naţional şi internaţional, interesele profesiei de arhitect. 

____

(3) Din Ordinul Arhitecţilor din România fac parte arhitecţii şi conductorii arhitecţi cu sau fără drept de semnătură, urbanişti fără drept de semnătură sau  cărora le-a fost acordat, în condiţiile legii, drept de semnătură similar conductorilor arhitecţi, stagiarii şi orice deţinător al titlului de arhitect, la cererea acestora.

(5) Ordinul Arhitecţilor din România are obligaţia de a publica anual, în Monitorul Oficial al României, Partea I, Tabloul Naţional al Arhitecţilor, Regulamentul Ordinului, Codul deontologic al profesiei de arhitect şi lista onorariilor de referinţă.
	Precizare necesară.

Precizare privind membrii Ordinului Arhitecţilor din România.

Modificare conform art. 16 lit.c).

	24. 
	e) atestă arhitecţilor dreptul de semnătură şi gestionează Tabloul Naţional al Arhitecţilor. 

(Text Legea nr.184/2001)

	17. Litera e) a alineatului (1) al articolului 21 va avea următorul cuprins:

e) acordă arhitecţilor dreptul de semnătură şi gestionează Tabloul Naţional al Arhitecţilor. 


	Dreptul de semnătură se acordă, nu se atestă.

	25. 
	15. Articolul 23 va avea următorul cuprins:

"Art.23. - (1) Forurile de conducere a Ordinului Arhitecţilor din România sunt:

a) Conferinţa naţională;

b) Consiliul naţional;

c) Colegiul director;

d) preşedintele Ordinului.

(2) Persoanele alese în Consiliul naţional, în Colegiul director sau ca preşedinte al Ordinului Arhitecţilor din România au un mandat de 4 ani. Ele nu pot exercita mai mult de două mandate consecutiv.


	18. La articolul 23, partea introductivă a alineatului (1) va avea următorul cuprins:
Art.23. - (1) Forurile de conducere ale Ordinului Arhitecţilor din România sunt:

Nemodificat
	

	26. 
	Art. 24. - Conferinţa naţională a Ordinului Arhitecţilor din România este constituită din membri delegaţi, cu drept de reprezentare, ai filialelor teritoriale. Filiala teritorială va asigura participarea la Conferinţa naţională a Ordinului cel puţin a unui reprezentant al fiecărui judeţ cuprins în filială. 

(Text Legea nr.184/2001)

	18. Articolul 24 va avea următorul cuprins:
Art. 24. - Conferinţa naţională a Ordinului Arhitecţilor din România este constituită din membri delegaţi, cu drept de reprezentare proporţională, ai filialelor teritoriale. Filiala teritorială va asigura participarea la Conferinţa naţională a Ordinului cel puţin a unui reprezentant al fiecărui judeţ cuprins în filială. 


	Pentru a păstra principiul proporţionalităţii prevăzut la art.26 (2).

	27. 
	16. Litera d) a alineatului (1) al articolului 25 va avea următorul cuprins:

"d) alege şi revocă membrii Consiliului naţional al Ordinului;"


	Nemodificat


	

	28. 
	17. Literele f) şi h) ale alineatului (1) al articolului 25 se abrogă.


	Nemodificat


	

	29. 
	18. Litera i) a alineatului (1) al articolului 25 va avea următorul cuprins:

"i) aprobă valoarea cotizaţiei anuale şi onorariile minime."


	19. Litera i) a alineatului (1) al articolului 25 va avea următorul cuprins:

i) aprobă valoarea onorariilor de referinţă şi a cotizaţiilor anuale unice pentru categoriile de membri ai ordinului, după caz.


	Modificare conform prevederilor art. 16 lit.c).

	30. 
	(2) Conferinţa naţională a Ordinului Arhitecţilor din România este legal constituită la prima convocare în prezenţa a cel puţin două treimi din numărul delegaţilor, iar hotărârile se adoptă cu votul majorităţii membrilor prezenţi. Dacă la prima convocare condiţia de prezenţă nu este îndeplinită, la a doua convocare Conferinţa naţională este legal constituită în prezenţa majorităţii membrilor şi adoptă hotărâri cu majoritatea membrilor prezenţi. 

(Text Legea nr.184/2001)

	21. Alineatul (2) al articolului 25 va avea următorul cuprins:

(2) Conferinţa naţională a Ordinului Arhitecţilor din România este legal constituită la prima convocare în prezenţa a cel puţin două treimi din numărul delegaţilor, iar hotărârile se adoptă cu votul majorităţii membrilor prezenţi. Dacă la prima convocare condiţia de prezenţă nu este îndeplinită, la a doua convocare, după cel puţin două săptămâni, Conferinţa naţională este legal constituită în prezenţa majorităţii membrilor şi adoptă hotărâri cu majoritatea membrilor prezenţi. 


	Eliminarea posibilităţii de convocare formală.

	31. 
	19. Articolul 26 va avea următorul cuprins:

"Art.26. - (1) Între reuniunile Conferinţei naţionale, activitatea Ordinului Arhitecţilor din România va fi coordonată de Consiliul naţional, două treimi din numărul membrilor acestuia trebuind să fie arhitecţi cu drept de semnătură.

(2) Componenţa Consiliului naţional va asigura reprezentativitatea proporţională a membrilor filialelor teritoriale."

____
	Articolul 26 va avea următorul cuprins:

Nemodificat

Nemodificat

(3) Fiecare filială teritorială stabileşte prin hotărâre proprie candidaţii propuşi pentru Consiliul naţional.


	Precizare pentru evitarea abuzurilor.

	32. 
	20. Alineatul (2) al articolului 28 va avea următorul cuprins:

"(2) Colegiul director este ales cu votul majorităţii membrilor Consiliului naţional."


	Nemodificat
	

	33. 
	Art. 31. - (1) La nivelul judeţelor cu cel puţin 50 de arhitecţi, precum şi în municipiul Bucureşti se vor înfiinţa prin liberă asociere filiale teritoriale ale Ordinului Arhitecţilor din România, reunindu-i pe arhitecţii domiciliaţi în raza teritorială a judeţului.

(2) Dacă într-un judeţ există un număr mai mic de 50 de arhitecţi, se vor putea înfiinţa filiale teritoriale prin asocierea arhitecţilor cu domiciliile în judeţe limitrofe, până când numărul acestora va ajunge la minimum 50 de membri. 

(3) În cadrul unui judeţ, într-o zonă formată din două sau mai multe judeţe limitrofe, precum şi în municipiul Bucureşti se poate înfiinţa o singură filială a Ordinului Arhitecţilor din România. 

(Text Legea nr.184/2001)


	23. Alineatele (1) - (3) ale articolului 31 vor avea următorul cuprins:

Art. 31. - (1) La nivelul judeţelor cu cel puţin 50 de membri, precum şi în municipiul Bucureşti se vor înfiinţa prin liberă asociere filiale teritoriale ale Ordinului Arhitecţilor din România, reunindu-i pe arhitecţii domiciliaţi în raza teritorială a judeţului.

(2) Dacă într-un judeţ există un număr mai mic de 50 de membri, se vor putea înfiinţa filiale teritoriale prin asocierea arhitecţilor cu domiciliile în judeţe limitrofe, până când numărul acestora va ajunge la minimum 50 de membri. 

(3) În cadrul unui judeţ sau într-o zonă formată din două sau mai multe judeţe limitrofe, precum şi în municipiul Bucureşti se poate înfiinţa o singură filială a Ordinului Arhitecţilor din România. 


	

	34. 
	(2) Pe lângă toate filialele Ordinului Arhitecţilor din România se înfiinţează tablourile arhitecţilor, cu evidenţa membrilor acestora. 

(3) Pentru întocmirea şi actualizarea Tabloului Naţional al Arhitecţilor filialele teritoriale au obligaţia să comunice Ordinului Arhitecţilor din România, în termen de 30 de zile de la data efectuării lor, toate datele şi informaţiile înregistrate în tablourile arhitecţilor. 

(Text Legea nr.184/2001)


	24. La articolul 33, alineatele (2) şi (3) se abrogă.
	Există numai un tablou naţional al arhitecţilor.

	35. 
	21. Alineatul (4) al articolului 33 va avea următorul cuprins:

"(4)Tablourilor arhitecţilor vor cuprinde arhitecţi cu drept de semnătură şi conductori arhitecţi cu drept de semnătură şi vor fi organizate pe specializări."

(5) Înregistrarea într-un tablou al arhitecţilor permite exercitarea profesiei în întreaga ţară. 

(Text Legea nr.184/2001)


	25. Alineatele (4) şi (5) ale articolului 33 vor avea următorul cuprins:
(4) Tabloul naţional al arhitecţilor va cuprinde arhitecţi cu drept de semnătură şi conductori arhitecţi cu drept de semnătură şi va fi organizat pe specializări.

(5) Înregistrarea în Tabloul naţional al Arhitecţilor permite exercitarea profesiei în întreaga ţară. 


	Idem

Idem

	36. 
	e) retragerea definitivă a dreptului de semnătură pentru membrii Ordinului Arhitecţilor din România înscrişi în Tabloul Naţional al Arhitecţilor; 

f) retragerea definitivă a calităţii de membru al Ordinului Arhitecţilor din România.

(Text Legea nr.184/2001)


	26. La articolul 35, literele e) şi f) ale alineatului (2) se abrogă.
	

	37. 
	22. Alineatul (4) al articolului 35 va avea următorul cuprins:

"(4) Sancţiunile prevăzute la alin.(2) lit.c) - f) se aplică de Consiliul naţional al Ordinului Arhitecţilor din România, la propunerile comisiilor teritoriale de disciplină, pe baza hotărârii comisiei de disciplină la nivel naţional."


	27. Alineatul (4) al articolului 35 va avea următorul cuprins:

(4) Sancţiunile prevăzute la alin.(2) lit.c) - d) se aplică de Consiliul naţional al Ordinului Arhitecţilor din România, la propunerile comisiilor teritoriale de disciplină, în baza hotărârii comisiei de disciplină la nivel naţional.
	Precizare conform art. 35 alin. (2).

	38. 
	23. La articolul 35, după alineatul (6) se introduce un nou alineat, alin.(7), cu următorul cuprins:

"(7) În condiţiile neînceperii procedurii de judecare a abaterilor, aplicarea sancţiunilor se prescrie în termen de 2 ani de la săvârşirea lor."


	Nemodificat
	

	39. 
	Art. 39. - (1) Dispoziţiile referitoare la susţinerea examenului de legislaţie de atestare a arhitecţilor stagiari se vor aplica începând cu promoţia de absolvenţi licenţiaţi din anul intrării în vigoare a prezentei legi. 

(Text Legea nr.184/2001)


	28. Alineatul (1) al articolului 39 se abrogă.


	Precizare inutilă în condiţiile eliminării examenului de legislaţie.

	40. 
	24. Alineatul (4) al articolului 40 va avea următorul cuprins:

"(4) Tehnicienii arhitecţi, absolvenţi ai Şcolii Tehnice de Arhitectură şi Construcţia Oraşelor - STACO - până în anul 1973 inclusiv, cu o practică profesională de cel puţin 5 ani, care, prin completarea studiilor, dobândesc diploma de conductor arhitect, vor primi drept de semnătură fără efectuarea unei alte perioade de practică profesională."


	29. Alineatul (4) al articolului 40 va avea următorul cuprins:

(4) Tehnicienii arhitecţi, absolvenţi ai Şcolii Tehnice de Arhitectură şi Construcţia Oraşelor - STACO - până în anul 1973 inclusiv, cu o practică profesională de cel puţin 7 ani, care, prin completarea studiilor, dobândesc diploma de conductor arhitect, vor primi drept de semnătură fără efectuarea unei alte perioade de practică profesională.
	Precizare în conformitate cu art. 41 alin. (2).

	41. 
	25. Articolul 45 va avea următorul cuprins:

"Art.45. - În cazul licitaţiilor şi al concursurilor de soluţii în domeniul arhitecturii şi urbanismului, cel puţin o treime din membrii comisiei de evaluare sau ai juriului trebuie să fie arhitecţi cu drept de semnătură, dintre care un reprezentant al Ordinului Arhitecţilor din România şi un reprezentant al unei instituţii de învăţământ superior de arhitectură acreditate de statul român."


	Nemodificat
	

	42. 
	
	30. După articolul 46, se introduc două articole noi, art.461 şi art.462, cu următorul cuprins:
Art.461 - În termen de 3 luni de la intrarea în vigoare a prevederilor prezentei legi, Guvernul va aproba normele metodologice de aplicare a acesteia, care vor cuprinde:

a) metodologia de recunoaştere automată a diplomelor de licenţă şi altor documente similare eliberate de instituţiile de învăţământ superior de arhitectură recunoscute de statul român sau de statele membre ale Uniunii Europene, statele membre ale Spaţiul Economic European şi Elveţia;

b) metodologia şi instituţiile competente pentru eliberarea documentelor necesare obţinerii dreptului de semnătură în conformitate cu prevederile art.8 şi art.81;

c) autoritatea abilitată să emită documentele necesare arhitecţilor cetăţeni români care doresc să exercite profesiunea în statele membre ale Uniunii Europene, în statele membre ale Spaţiului Economic European sau în Elveţia.

Art.462 - (1) Prevederile art.4, art.41 şi art.81, precum şi prevederile care fac trimitere la acestea, se aplică cetăţenilor statelor membre ale Uniunii Europene, cetăţenilor statelor membre ale Spaţiului Economic European şi cetăţenilor elveţieni de la data aderării României la Uniunea Europeană.

(2) Până la data aderării României la Uniunea Europeană, cetăţenilor statelor membre ale Uniunii Europene, cetăţenilor statelor membre ale Spaţiului Economic European şi cetăţenilor elveţieni li se vor recunoaşte calificările profesionale prin echivalarea studiilor, potrivit legii.


	Precizări în conformitate cu exigenţele Directivei europene, neclarificate în conţinutul legii.

Clarificare a procedurii de aplicare a legii.

	43. 
	Art.II. - Legea nr.184/2001 privind organizarea şi exercitarea profesiei de arhitect, cu modificările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat

